नारियल तेल
इंजन स्नेहक (लूब्रिकेंट) के रूप में प्रयोग किए जाने के लिए नारियल तेल का परीक्षण किया गया है; निर्माता का दावा है कि यह तेल ईंधन की खपत एवं धुंए के उत्सर्जन को कम करता है तथा इंजन को एक शीतल तापमान में चलने देता है।
स्नेहकता
स्नेहकता किसी स्नेहक के घर्षण में कमी का मापन है। स्नेहकता के अध्ययन और प्रक्रिया को ट्राइबोलॉजी में किया जाता है। किसी पदार्थ की स्नेहकता का मापन सीधे ही नहीं किया जा सकता, अतः परिक्षण स्नेहक निष्पादन की मात्रा ज्ञात करने के लिए किये जाते हैं। यह इस प्रकार ज्ञात किया जाता है कि किन्हीं घर्षण कर रही दो वस्तुओं के मध्य स्नेहक का प्रयोग करने पर किसी दिये गए समय में घर्षण के मान में कितना परिवर्तन हुआ। इसमें अन्य घटक जैसे घर्षण क्षेत्रफल, ताप व दाब का उल्लेख किया जाता है।